Cuneiform Tablet TTC 6
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-mì-tí ù ša-lim-a-ḫu-um-ma a-na pu-šu-ke-en₆ qí-bi-ma a-šu-mì bé-tí ša en-na-nim ša ta-áš-pu-ra-ni um-ma a-ta-ma bé-tí ša-ma-nim a-na bé-tí KÙ.BABBAR ma-dam e-ri-šu-ni-a-tí-ma um-ma né-nu-ma a-ḫa-iš lu ni-dí-ma KÙ.BABBAR 1 ma-na lu nu-ša-pí-lá-am ša-lim-a-šùr ú šu-ḫu-bur ba-lúm ša-a-li-ni a-na 16 ma-na KÙ.BABBAR bé-tí iš-ú-mu-ni-kum ù iš-ta-áp-ru-ni-kum um-ma šu-nu-ma KÙ.BABBAR a-na ṣí-ib-tim ni-il₅-qé-a-kum KÙ.BABBAR mì-ma a-na ṣí-ib-tim ú-lá ni-il₅-qé-a-kum 10 ma-na KÙ.BABBAR a-na ší-mì-im bé-tí ša-lim-a-ḫu-um i-na ra-mì-ni-šu iš-qúl i-ḫi-id-ma KÙ.BABBAR ša ša-lim-a-ḫi-im šé-bi-lam ù 6 ma-na KÙ.BABBAR ta-áš-bi-tám šé-bi-lam um-ma a-šùr-i-mì-tí-ma KÙ.BABBAR-kà a-na ḫu-ra-ṣa-nim a-dí-in-ma lá-šu-ma ú-lá áš-qúl li-ba-am lá i-ma-ra-aṣ